Dag Danielsen

Dag Danielsen (født 8. april 1955 i Ullensaker) er en norsk politiker. Han var stortingsrepresentant for Fremskrittspartiet i perioden 1997–2001. Han meldte seg ut av partiet i 2001. Danielsen har i perioden  2006 – juni 2014 vært generalsekretær i Ungdommens Sjakkforbund,Nytt fra Sjakkontoret , sjakk.no 2. juli 2014 og var tidligere generalsekretær i Norges Sjakkforbund fra 2006 ut 2010.

Høsten 2000 ble Danielsen suspendert for 30 måneder av landsstyret i Frp. Danielsen og åtte andre suspenderte og ekskluderte tillitsmenn gikk straks til rettssak mot partiet for å få tilbake sine verv, men hverken Danielsen eller de andre fikk medhold i retten. Danielsen og to andre anket saken, men anken ble avvist av Høyesterett i januar 2001.http://www.dagbladet.no/tekstarkiv/artikkel.php?id=5001010005315 Han meldte seg ut av partiet i februar 2001. Danielsen ble i forbindelse med denne konflikten, oppfattet som leder for det som ble beskrevet som «Dag Danielsen-fløyen». Konflikten startet høsten 2000, men det har blitt antatt at den hadde sitt utspring i en fordeling av maktposisjoner under valgene på Oslo Frps årsmøte i februar 1999. På dette årsmøtet ble Einar Lonstad valgt til byrådslederkandidat, til Hagens store forbitrelse. Det har blitt antatt at Lonstad var en del av den såkalte «Dag Danielsen-fløyen». 

Like etter utmeldelsen tok han og Fridtjof Frank Gundersen over minipartiet Det Liberale Folkeparti. Men en annen gruppe, ved avtroppende formann Trond Johansen, gjorde krav på partiet, og fikk støtte i Kommunaldepartementet. Dermed ble maktovertakelsen kjent ugyldig.NTBtekst  -  05.05.2002  -  Seksjon: INN  - Kategori: Personstoff og kuriosa, 

Danielsen støttet Rune Gerhardsen under lokalvalget i Oslo i 2003.Aftenposten Morgen  -  29.08.2003  -  Side: 3

Danielsen har også markert seg som lokalpolitiker i Oslo og ble valgt som leder for Oslo Fremskrittsparti i februar 2000.NTBtekst  -  12.02.2000  -  Seksjon: INN Han var nestformann i Oslo Frp i perioden 1995–2000. Han var studieleder for Moderat Ungdom fra 1977 og formann Den Konservative Studenterforening fra 1979.Stortinget: Biografi Dag Danielsen

Danielsen var ansatt ved Oslo Sporveier 1980–1997. Han var politisk medarbeider Morgenbladet fra 1988 og informasjonsrådgiver Consultas A/S i perioden 1989–1995.

Han skal ha hevdet seg godt innen skolesjakken rundt 1970.Aftenposten morgen, 13.01.2006  –  Side: 27 I 2003 deltok han på sjakkturneringen Monarch Assurance på Isle of Man.Aftenposten Morgen  –  11.10.2003  –  Side: 21

Han er bror av tidligere advokat Per Danielsen.

 Referanser 

 Eksterne lenker 


Kategori:Stortingsrepresentanter 1997–2001
Kategori:Stortingsrepresentanter fra FrP
Kategori:Stortingsrepresentanter for Oslo
Kategori:FrP-politikere i Oslo
Kategori:Norske foreningspersoner
Kategori:Norske sjakkspillere
Kategori:Personer fra Ullensaker kommune